**FEMEIE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

FEMEIE

Curbura coapsei de femeie

E linia către infinit.

Curbură către lumi lactee

Din geometrii de negândit.

Cu buze dulci femeia ştie

De care drum să te ferească

Şi cum în soarta ta să scrie

Că îţi doreşti să te iubească.

Cu ochi albaştri, negri, verzi,

Femeia-ţi dăruieşte viaţă.

Te pierzi şi vrei orice să crezi,

Ori vezi morganele din ceaţă.

Din coasta lui Adam ori nu

I-a dat Divinul arme multe.

Un cer cuprins într-un haiku

Şi care ştie să asculte

Şi elegii şi odisee.

Cât sunt, te mai iubesc femeie!